**Gimnazijos specialusis pedagogas**

**Specialiojo pedagogo teikiamos paslaugos gimnazijoje**:

Specialusis pedagogas atlieka pirminį pedagoginį mokinio vertinimą, nustato jo specialiuosius ugdymosi poreikius, mokinių žinių, mokėjimų, įgūdžių, gebėjimų lygį ir jų atitikimą ugdymo programoms.

\* Teikia specialiąją pedagoginę pagalbą mokiniui ar mokinių grupei, atsižvelgdamas į kiekvieno specialiųjų ugdymosi poreikių mokinio gebėjimus, ugdymosi galimybes, mokymosi ypatumus.

\* Konsultuoja mokytojus, kitus pagalbos mokiniui specialistus, mokinių tėvus (globėjus, rūpintojus) specialiųjų poreikių mokinių ugdymo klausimais.

\* Šviečia mokyklos bendruomenę specialiųjų poreikių mokinių ugdymo organizavimo, specialiosios pedagoginės pagalbos teikimo klausimais.

\* Specialusis pedagogas atsako už korektišką gautų duomenų panaudojimą, turimos informacijos konfidencialumą, savo darbo kokybę bei specialiųjų ugdymosi poreikių mokinių saugumą savo darbo metu.

**Tikslai:**

\* Puoselėti mokinių, turinčių spec. ugdymosi poreikius, dvasines, fizines ir psichines galias, ugdyti darbštumą, savikritiškumą, savarankiškumą, pradinius vadovavimo įgūdžius, pasiryžimą nuolat tobulėti ir mokytis.

\* Padėti mokiniams, turintiems spec. ugdymosi poreikius, integruotis mokyklos bendruomenėje.

\* Burti mokyklos bendruomenę vieningiems tikslams siekti.

**Specialiojo pedagogo veiklos kryptys:**

\* Su mokiniais, turinčiais spec. ugdymosi poreikius.

\* Su mokinių, turinčių spec. ugdymosi poreikius, jų tėvais ir mokytojais.

\* Individualus darbas su mokiniu, jo tėvais ir mokytojais.

\* Su mokyklos administracija, ŠPT tarnyba.

**Gimnazijos logopedas**

Logopedas teikia specialiąją pedagoginę pagalbą mokiniams, turintiems kalbos ir kitų komunikacijos sutrikimų.

**Logopedo funkcijos:**

\*Įvertina mokinių kalbos raidos ypatumus, nustato kalbos ir kitus komunikacijos sutrikimus, specialiuosius ugdymosi poreikius mokykloje ar, esant žymiai ribotam mokinio mobilumui dėl ligos ar patologinės būklės, mokinio namuose;

\* Siūlo skirti specialiąją pedagoginę pagalbą, mokiniams turintiems kalbos ir kitų komunikacijos sutrikimų: sąrašą mokinių, kuriems numato teikti specialiąją pedagoginę (logopedo) pagalbą suderina su mokyklą aptarnaujančia Švietimo pagalbos tarnyba ir teikia tvirtinti mokyklos vadovui, o jam šį sąrašą patvirtinus, pateikia gimnazijos Vaiko gerovės komisijai;

\*Bendradarbiaudami su mokytojais, specialiųjų poreikių mokinių tėvais (globėjais, rūpintojais), kitais asmenimis, tiesiogiai dalyvaujančiais ugdymo procese, mokyklą aptarnaujančios švietimo pagalbos tarnybos specialistais, numato specialiosios pedagoginės pagalbos teikimo tikslus ir uždavinius, jų pasiekimo būdus ir metodus, atitinkančius specialiuosius mokinių poreikius bei galimybes, ir juos taiko;

\*Sudaro individualiąsias, pogrupines ir grupines specialiųjų poreikių mokinio/mokinių kalbos ugdymo programas, jas taiko, rengia savo veiklos ataskaitą;

\*Šalina specialiųjų poreikių mokinių kalbos ir kitus komunikacijos sutrikimus;

\* Padeda mokytojams pritaikyti mokiniams, kuriems paskirta specialioji pedagoginė pagalba, mokomąją medžiagą ir mokymo priemones;

\* Padeda mokytojams rengti mokinių, kuriems paskirta specialioji pedagoginė pagalba, ugdymo programas

**Gimnazijos specialusis pedagogas, logopedas – Irena Eikšto, 2 a., 203 kab.**

|  |  |  |
| --- | --- | --- |
| **Savaitės diena** | **Darbo laikas** | **Pietų pertrauka** |
| Pirmadienis | 8.30-17.00 | 10.30-11.00 |
| Antradienis | - | - |
| Trečiadienis | 8.30-17.00 | 10.30-11.00 |
| Ketvirtadienis | - | - |
| Penktadienis | 8.30-17.00 | 10.30-11.00 |